
Projekteerimistingimuste määramine
(Puškini tn.26 hooneosa fassaadide osaline rekonstrueerimine 
ning siseruumide ventilatsioonisüsteemi projekteerimine)

1. ASJAOLUD JA MENETLUSE KÄIK

Puškini tn.26 hoone kuulub Narva linnale ja Piirivalveametile vastavalt väljavõttele ehitisregistrist.

29.08.2007.a Kirde Piirivalvepiirkond, registrikood 70005200, asukoht Jaama 7, Jõhvi linn, keda esindab piirivalvekolonel Piirkonnaülem Aimar Köss, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Kirde Piirivalvepiirkonnale kuuluva Puškini tn.26 hooneosa otsafassaadide soojustamiseks. Projekteerimistingimused kinnitati 05.09.2007.a. Narva Linnavalitsuse  korraldusega nr.1215-k.
20.10.2008.a Kirde Piirivalvepiirkond taotles Arhitektuuri-ja Linnaplaneerimise Ametilt Narva Linnavalitsuse 05.09.2007.a. korralduse nr. 1215-k muutmist. Taotleja soovib soojustada kogu Kirde Piirivalvepiirkonnale kuuluva majaosa, samuti palub väljastada projekteerimistingimused sama hooneosa ventilatsioonisüsteemi projekteerimiseks. 
Arhitektuuri-ja Linnaplaneerimise Amet teeb ettepaneku projekteerimistingimuste 05.09.2007.a. korralduse  nr.1215-k kehtetuks tunnistamiseks ning uute projekteerimistingimuste kinnitamiseks seoses projekteerimismahu suurendamisega.
2. ÕIGUSLIKUD JÄRELDUSED

2.1  Kohaliku omavalitsuse korralduse seaduse § 30 lõike1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

2.3  Narva Linnavolikogu 26.08.2004 määruse nr  42/38 “Projekteerimistingimuste määramise õiguse  delegeerimine Narva Linnavalitsusele”  kohaselt on Narva Linnavolikogu delegeerinud Narva Linnavalitsusele õiguse määrata ehitusprojektide projekteerimistingimused ehituspinnaga mitte üle 500 m2.

2.4 HMS § 64 lõike 2 kohaselt haldusorgan otsustab haldusakti muutmise kaalutlusõiguse kohaselt, kui seadus ei keela haldusakti muuta või ei kohusta haldusakti muuta. 

2.5 HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. 

3. OTSUS

3.1  Määrata projekteerimistingimused Puškini tn.26 hooneosa fassaadide osaliseks rekonstrueerimiseks ning siseruumide ventilatsioonisüsteemi ehitusprojekti koostamiseks järgnevalt:                   

	3.1.1. ÜLDANDMED



	3.1.1.1  Tellija


	Kirde Piirivalvepiirkond, reg.kood 70005200
Jaama 7, 41533 Jõhvi

	3.1.1.2  Asukoht, algandmed                                         
	Narva linn, Puškini tn.26
Maakasutuse sihtotstarve: elamumaa

	3.1.1.3  Projekteerimistingimused on kehtivad 2 aastat alates korralduse jõustumisest.

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste taotlus 20.10.08.a avaldus nr.1892/1-12, Aimar Köss
3.1.1.4.2 Ehitusseadus, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Puškini tn.26 hooneosa fassaadide osaline rekonstrueerimine 

ning siseruumide ventilatsioonisüsteemi projekteerimine.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“ jne.
3.3.2    Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3    Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3.4    Projekt peab olema heaks kiidetud kõigil ehitusseadusega ettenähtud juhtudel.

3.3.5    Esitada projekti nimetus vastavalt projekteerimistingimustele.

3.3.6    Väljastatud projekteerimistingimused lisada ehitusprojekti kausta lisana.
3.3.7    Projekti koosseisus esitada originaalkooskõlastused.

3.3.8    Ehitise tehniliste näitajate esitamiseks kasutada ehitisregistri blanketti.
3.3.9    Esitada töödekorraldamise projekt (Narva linna ehitusmäärus § 23). 

3.3.10  Esitada Arhitektuuriametile eskiisprojekt heakskiidu saamiseks. Eskiisprojekt koostada  kooskõlas Eesti Standardiga EVS 811: 2006 „Hoone ehitusprojekt”.

3.3.11  Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Hooneosa piirdetarindite soojustamine: vastavalt soojustehnilistele arvutustele. Esitada soojustatud piirdetarindite lõiked.
3.4.2 Välisviimistlus: krohv. Mitte kasutada plekki ja plastmaterjale. Eskiisprojektis esitada vähemalt 2 hooneosa kombineeritud värvilahendust parima tulemuse saavutamiseks.

3.4.3 Vajadusel aknaraamide vahetamine: esitada hooneosa fassaadide klaasistamispass, korruste avade täitmise plaanid. Näidata akende avamise suunad.
3.4.4 Muud nõuded: vastavalt ekspertiisiotsusele.
3.4.5 Asendiplaan: anda parkimise lahendus jne.
3.4.6 Värvivaated: näidata projekteeritava ala piir ning kõrgusmärgid; teha viidet iga hoone osa juurde koos värvitooni koodiga; lisada vaadetele selgitusi (akende ja uste värvitoonid ja välisviimistluse materjalid).  
3.4.7 Keskkonnakaitsemeetmed, jäätmekäitlus ja tuleohutusmeetmed: lahendada projekti koosseisus.
	3.5  INSENERTEHNILISED ERITINGIMUSED



Esitada insener-tehniline projektlahendus ventilatsioonile. Projekt esitada Eesti Standartidega ettenähtud mahus, vastavalt põhiprojekti staadiumile.

	3.6  ERITINGIMUSED




Enne projekteerimise algust tuleb läbi viia rekonstrueeritava hooneosa tarindite seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel.
	3.7 KOOSKÕLASTUSED




3.7.1  Ida-Eesti Päästekeskuse Narva Keskkomando.

3.7.2  Hoone kaasomanik*.

3.7.3  Narva Linnavalitsuse Arhitektuuri- ja Linnaplaneerimise Amet.

4.  Tunnistada kehtetuks Narva Linnavalitsuse 05.09.2007.a. korraldus nr.1215-k „Projekteerimistingimuste määramine (Puškini tn.26 hoone otsafassaadide rekonstrueerimine)”.
	5.  RAKENDUSSÄTTED




5.1   Korraldus jõustub teatavaks tegemisest.
5.2   Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

*Märkus:

ASJAÕIGUSSEADUS § 74. Kaasomandi käsutamine tervikuna.

(1) Kaasomandis oleva asja võib võõrandada või koormata, samuti asja või selle majanduslikku otstarvet oluliselt muuta ainult kõigi kaasomanike kokkuleppel.

Tarmo Tammiste

Linnapea

